b'\n_START_ARTICLE_\nHaparanda\n_START_SECTION_\nHistorie\n_START_PARAGRAPH_\nTornio var allerede i middelalderen en af Nordkalottens bedst kendte markedspladser. Tornio blev grundlagt i 1621 og udviklede sig til en stor handelsby. Ved fredsaftalen i 1809 efter den finske krig (mellem Sverige og Rusland) mistede Sverige hele Finland, samt en del af det egentlige Sverige gennem en ny gr\xc3\xa6nsedragning langs Torne \xc3\xa4lv og Muonio \xc3\xa4lv. Landsbyen Haparanda med syv bondeg\xc3\xa5rde l\xc3\xa5 p\xc3\xa5 den svenske side af Torne \xc3\xa4lv, mens Tornio endte p\xc3\xa5 den finske side. Landsbyen havde fordel af sin n\xc3\xa6re beliggenhed ved Tornio, den nye gr\xc3\xa6nse og dermed ogs\xc3\xa5 toldstationen. P\xc3\xa5 en af landsbyens bondeg\xc3\xa5rde blev derfor i 1821 grundlagt en k\xc3\xb6ping, der snart fik bylignende bebyggelse, og som i 1842 fik stadsrettigheder. Samtidig opgav staten de frugtesl\xc3\xb8se fors\xc3\xb8g p\xc3\xa5 at anl\xc3\xa6gge en by vest for Nikkala._NEWLINE_Landsbyen fandtes i lang tid endnu som landsby uden for det egentlige byomr\xc3\xa5de; k\xc3\xb6pingen/staden var n\xc3\xa6rmest en ny by. Sprogligt og kulturelt blev byens befolkning anderledes sammensat end i det stort set kun finsktalende opland. Ud over folk fra det omgivende omr\xc3\xa5de, slog ogs\xc3\xa5 mange borgere og h\xc3\xa5ndv\xc3\xa6rkere fra svensktalende omr\xc3\xa5der sig ned i byen, for eksempel fra Nederkalix men ogs\xc3\xa5 fra andre dele af Sverige samt fra Tornio (som p\xc3\xa5 den tid havde en stor svensktalende befolkning). Derved blev svensk allerede ved midten af 1800-tallet det dominerede sprog i byen._NEWLINE_I begge verdenskrige spillede Haparanda en vigtig rolle i forskellige gr\xc3\xa6nsehandlinger, ikke mindst som modtager af flygtninge. Under f\xc3\xb8rste verdenskrig kom der s\xc3\xa5ledes 65.509 invalide eller syge krigsfanger gennem Haparanda. Nogle af dem d\xc3\xb8de, og et mindesm\xc3\xa6rke, Invalidgraven, er opf\xc3\xb8rt i byen._NEWLINE_Tornio og Haparanda udviklede sig i efterkrigstiden s\xc3\xa5 sm\xc3\xa5t som s\xc3\xb8sterbyer. Gr\xc3\xa6nsen mellem byerne er i den senere tid blevet kaldt "verdens fredeligste gr\xc3\xa6nse". Tornio er meget st\xc3\xb8rre i b\xc3\xa5de areal og indbyggerantal._NEWLINE_I moderne tid har finner f\xc3\xa5et et noget st\xc3\xa6rkere fodf\xc3\xa6ste i byen, f\xc3\xb8rst og fremmest p\xc3\xa5 grund af tilflytning fra Finland og af sverigesfinner fra det sydligere Sverige. Flertallet af Haparandas indbyggere har mindst en for\xc3\xa6lder, der er f\xc3\xb8dt i Finland. Siden 1980\'erne har der derfor v\xc3\xa6ret en sprogskole med undervisning i finsk og svensk, og samarbejdet med Tornio er blevet mere intensivt og omfattende. Kommunen er desuden en del af det omr\xc3\xa5de, hvor finsk og me\xc3\xa4nkieli har officiel status som minioritetssprog.\n_START_SECTION_\nTransport\n_START_PARAGRAPH_\nDen vigtigste vej gennem Haparanda er E4._NEWLINE_Byen har ikke l\xc3\xa6ngere persontransport p\xc3\xa5 jernbanen. Haparandabanan er ombygget til godstrafik i 2011. Det har medf\xc3\xb8rt en opgradering af jernbanen mellem Boden og Kalix over Morj\xc3\xa4rv, samt medf\xc3\xb8rer en nybygget jernbane langs kysten fra Kalix til Haparanda. Banestr\xc3\xa6kningen Kalix-Haparanda bygges til hastigheder p\xc3\xa5 op til 250\xc2\xa0km/t, mens resten bevarer sin noget snoede linjef\xc3\xb8ring og langsommere hastighed.\n_START_SECTION_\n\xc3\x98konomi\n_START_PARAGRAPH_\nDen 8. juni 2005 blev det offentliggjort at IKEA havde valgt at \xc3\xa5bne en forretning i Haparanda. Indvielsen fandt sted den 15. november 2006. Det er verdens nordligste IKEA-forretning, og Sveriges sekstende IKEA. Da Haparanda er gr\xc3\xa6nseby og ofte omtales som s\xc3\xb8sterby til Tornio, har forretningen f\xc3\xa5et navnet IKEA Haparanda-Tornio, og kalder sig "verdens mest internationale IKEA". Sammen med andre kommende virksomhedsetableringer forventer man, at Haparandas andel af erhvervslivet p\xc3\xa5 Nordkalotten vil blive kraftigt for\xc3\xb8get._NEWLINE_Foruden den 24.500 kvadratmeter store IKEA-forretning, planl\xc3\xa6gges et indk\xc3\xb8bscenter p\xc3\xa5 100.000 kvadratmeter, som skal ligge p\xc3\xa5 b\xc3\xa5de svensk og finsk side af gr\xc3\xa6nsen, d\xc3\xa6kkende et omr\xc3\xa5de inden for en radius af 140 kilometer, hvilket d\xc3\xa6kker n\xc3\xa6sten en halv million mennesker. For\xc3\xb8ges omr\xc3\xa5det til en radius p\xc3\xa5 300 kilometer, d\xc3\xa6kkes omkring en million mennesker. IKEAs bestyrelse ville egentlig ikke etablere forretningen i omr\xc3\xa5det, da de normalt regner med at der skal bo 300.000 mennesker indenfor en radius p\xc3\xa5 100 kilometer, og de st\xc3\xb8rre byer Lule\xc3\xa5, Boden, Rovaniemi og Oulu ligger alle 120-140 kilometer v\xc3\xa6k, desuden giver det dyrere transporter. Folk i omr\xc3\xa5det er dog vant til lange afstande, og til sidst traf Ingvar Kamprad personligt beslutningen om IKEA-forretningens placering.'